Remodelació d'un espai urbà d'alcanar by Biblioteca Trinitari Fabregat - Issuu\nESTER ROVIRA REVERTER Tutora: Pilar Salvador Curs: 2015-2016 18/01/2016\nREMODELACIÓ D´UN ESPAI URBÀ\nÍNDEX DE CONTINGUTS INTRODUCCIÓ ........................................................................................................................................1 1. HISTORIA D'ALCANAR ......................................................................................................................2-3 2. ELECCIÓ DEL CARRER ..........................................................................................................................4 3. ESTAT ACTUAL CARRER BON MATÍ .....................................................................................................5 4. METODOLOGIA ................................................................................................................................6-7 b. QUÈ ES FA AMB LES CASES, BARRIS, CARRERS O PLACES VELLES ............................................9-12 b.1 ACTUACIONS DIVERSES JA FETES ............................................................................................9 b.1.1 La remodelació del carrer de ca l’alegre de Dalt a Gràcia (18/01/2015) ........................9 b.1.2 Urbanització de l’espai urbà situat a la cruïlla de l’avinguda del marquès de sant mori amb el carrer de Juan Valera, el barri de Llefià (05/11/2014) ...............................10 b.1.3 L’entorn del Mercat del Born es renova (20/01/2013) .................................................11 b.2 RECERCA I INVESTIGACIÓ .....................................................................................................12 b.2.1 QUÈ PODEN APORTAR ELS CARRERS RENOVATS ) ........................................................12 e. ÀNALISI DE LES FOTOGRAFIES ...........................................................................................28 f. DADES, CÀLCULS I PROCEDIMENT..................................................................................29-35 f.1 MAPA NUCLI D’ALCANAR ..............................................................................................30 f.2 MAPA DEL CARRER BON MATÍ ......................................................................................31 f.3 CÀLCULS I PROCEDIMENT.........................................................................................31-35 f.3.2 ALÇADA DEL CARRER ......................................................................................................31 f.3.2 LLARGADA DEL CARRER ............................................................................................31-32 f.3.3 PENDENT DEL CARRER ..............................................................................................32-33 f.3.4 CASES DEL CARRER ...................................................................................................33-35 g. APLICACIÓ A L’AUTOCAD ......................................................................................................36-38 g.1 RESPRESENTACIÓ DE LES CASES AMB AUTOCAD ..........................................................36-38 h. ESTUDI DE LES FAÇANES ........................................................................................................39-41 h.1 LA PINTURA MÉS ADIENT ......................................................................................................39 h.2 QUÈ TENIR EN COMPTE ABANS D’ELEGIR .............................................................................39 h.3 CALCULAR LA QUANTIAT DE PINTURA NECESSÀRIA .............................................................40 h.5 TIPUS DE PINTURES ...............................................................................................................41\ni. PROVES DE COLORS ................................................................................................................42-49 i.1 ELECCIÓ FINAL DE LA GAMMA DE COLORS .......................................................................43-49 j. REMODELACIÓ DE LA PLACETA ...............................................................................................50-53 j.1 CONSTRUCCIÓ ........................................................................................................................50 j.1.2 CÀLCULS .........................................................................................................................51 j.2 REPRESENTACIÓ DE LA PLAÇA EN AUTOCAD.....................................................................51-52 j.2 DISSENY...................................................................................................................................52 j.2.1 PROCÈS DEL DISSENY DE LA GLORIETA ..........................................................................53 5. CURIOSITATS .....................................................................................................................................54 6. VOCABULARI .....................................................................................................................................55 7. PLÀNOLS.............................................................................................................................................56 8. CONCLUSIONS ..............................................................................................................................57-58 9. ANNEXOS .....................................................................................................................................59-64 10. BIBLIOGRAFIA I WEBGRAFIA............................................................................................................65 AGRAIMENTS ........................................................................................................................................66\nINTRODUCCIÓ L’Inici del meu treball de recerca ha estat complicat perquè la meva idea de modificar un petit espai urbà i donar-li una nova utilitat no es va poder realitzar específicament a causa de la absència a Alcanar, per treballar amb mes o menys facilitat. Tots els espais abandonats o descampat que he trobat eren parcel·les amb moltes hectàrees i amb una finalitat establerta. Després d’aquest petit obstacle vaig decidir modificar un carrer habitat , però descuidat i del qual es podés millorar el seu aspecte exterior i la seva funcionalitat. Aquest espai urbà està situat dintre de la província de Tarragona, més concretament, a la meva població; Alcanar, és un petit poble envoltat del mar Mediterrani i les muntanyes del Montsià, motius pels qual fa que tingui un marcat caràcter, particular. En aquest poblet podem trobar-hi carrers i places que actualment estan descuidats i fins i tot algunes cases abandonades. Amb aquest treball el què pretenc és millorar l’estètica i la mobilitat d’un d’aquests carrers per tal d’aportar una imatge òptima a la localitat i millorar el trànsit, basant-me en l’aspecte antic del carrer i la seva idiosincràsia, però alhora aportant un toc de modernitat. Per realitzar aquest projecte he escollit el Carrer Bon Matí. Aquest carrer es troba situat al centre del poble, en el seu inici trobem una petita placeta. La seva imatge no és la més òptima per tal de ser visitada o gaudir de les vistes que ens ofereix. A partir d’aquest carrer la meva intenció és modificar i/o conservar allò que es pugui i que ens servirà per no perdre l’essència. La meva actuació no només es farà a les façanes de les cases sinó que també es veurà afectat tot allò que ho requereixi (la seva vorera, enllumenat, la plaça del mateix carrer etc). Tot això amb la intenció de convertir aquest carrer en un lloc d’interès i d’exemple per a d’altres actuacions, en aquesta que és la meva població. Tot i que la finalitat d’aquest projecte està centrada en tan sols un carrer , la idea no només es aplicable en aquest, sinó en tots aquells que faci falta; incloses places o altres espais urbans.\n1. HISTORIA D’ALCANAR La història d’Alcanar com a municipi o població autònoma és relativament moderna, però l’origen del seu poblat és antic i l’origen d’Alcanar el podem situar a l’època Iber, gràcies a les restes arqueològiques trobades dintre de la població ibèrica de la Moleta del Remei. Aquest poblat rep el seu nom de la forma característica de l’elevació(mola) on es troba, i per la seva proximitat a l’ermita de la Verge del Remei. El nom d’Alcanar apareix sempre en els documents antics amb la forma Canar o Cannar, que fa pensar més en un “canyar” o “lloc de canyes”, que no pas en un topònim àrab, com sembla pressuposar la forma moderna d’Alcanar. En les èpoques inicials de la història medieval, començada amb la conquesta cristiana, el 1148, el terme d’Alcanar formava la franja costanera del terme d’Ulldecona, ben estructurat en l’època musulmana i recuperat, juntament amb la ciutat de Tortosa, de la qual depenia inicialment. Les dificultats per repoblar aquest terme van ser molt accentuades fins el segle XIII, per la seva proximitat de la mar i la via de penetració costanera. El terme d’Alcanar es va originar dins el gran terme d’Ulldecona a partir del 1238, quan el lloc es va donar per poblar-lo a vint-i-un habitants; nombrats canareus i canareves. Tot i així, no hi ha informació sobre els habitants fins el 1380, quan el terreny tenia 59 focs o famílies. S’ha de tenir en compte, però, que en aquest moment hi patien una crisi econòmica i demogràfica, a causa de la pesta, per aquesta raó hi havia poca població en tot el país. A partir del 1553 la vila tenia 102 famílies, entre les quals 18 cognomenades Sancho, 16 Reverter i 10 Forcadell, totes derivades dels primers pobladors del segle XIII. Els segles XV, XVI i XVII van ser calamitosos per a la nostra població, degut als incessants atacs dels pirates. Va ser aleshores, quan es va decidir construir el recinte emmurallat amb torres defensives ( Torre del Carrer Nou). Durant el segle XVIII, Alcanar va patir les conseqüències de la Guerra de Successió. Posteriorment, en el segle XIX, el municipi va participar activament en la Guerra de la Independència o també anomenada la Guerra del Francès. Després, la població canareva es va veure afectada per la Guerra dels Set Anys, com a conseqüència que els va deixar el vandalisme.\nLa vida de les Cases sempre va ser molt pèssima i la seva importància es reduïa a la que donava l’element militar. Abans de la Guerra de la independència, hi havia una torre de construcció sòlida, situada al centre del poble, amb tres canons per defensar la costa. Els anglesos la van destruir quan es van enfrontar durant la guerra contra Napoleó. En la segona meitat del segle XIX, es va iniciar una etapa de progrés a Les Cases. Va ser aleshores, quan es va construir la església actual(1862). Arribat el segle XX, la Guerra Civil i els anys de postguerra van marcar-la de nou. Avui en dia, les Cases d’Alcanar; el qual és una part de tot el territori d’Alcanar, és un focus d’atenció turística molt valorada, la qual posseeix el Diploma de Qualitat de les seves aigües de bany pel Departament de Medi Ambient de la Generalitat. A més a més, des de 1994 es atorgada la Bandera Blava d’Europa, com a platja model des del punt de vista sanitari, mediambiental i de serveis.\n2. ELECCIÓ DEL CARRER L’elecció del carrer va ser una de les decisions més difícils perquè en depèn bàsicament la idea d'aquest treball. En el meu començament no tenia gens clar quin podria ser el carrer més apropiat per tal de demostrar quin és el meu propòsit en aquest treball. Tot i així, tenia clar que el carrer a escollir havia de ser antic, el qual no es trobés en un estat òptim per tal de fer una reforma notable i que, a més tingués alguna mena de significat per a la població d’Alcanar. A partir d’aquests requisits, vaig descartar la major part dels carrers de la part sud d’Acanar; ja que són els més moderns i es troben les instal·lacions més innovadores i reformades, com per exemple l’escola Joan Baptista Serra i l’institut Sòl-de-Riu. A més a més també hi trobem un centre destinat a persones majors, inaugurat l’any passat per a les festes de maig, un poliesportiu reformat dos cops, i un centre cívic. Després també vaig optar per evitar alguns carrers dels centres, com per exemple la Ronda del Remei i el carrer on podem trobar el Dispensari mèdic i la residència per a persones grans "L'Onada". Després d’estar més d’una setmana visitant els carrers d’Alcanar, vaig decidir centrar-me amb els que constitueixen la part central i em va cridar l’atenció el carrer Sant Miquel; on per a quinquennals construeixen un dels altars per a la mare de Déu. Aquest carrer posseeix una inclinació dissimulada i ben estructurada gràcies a les escales que el formen i també té una petita plaça amb dos bancs una mica danyats. Després d’investigar durant una estona, vaig arribar a la conclusió que era un carrer on moltes cases havien estat reformades, pintades i inclús la vorera amb les escales havia estat redissenyada. Per tant, havia de seguir amb la meva cerca d’un carrer on es podessin fer canvis importants en la seva estètica. Va ser aleshores quan em vaig adonar que un dels carrers paral·lels al Carrer Sant Miquel complia tots els meus desitjos per a aquest projecte, aquest carrer s’anomena Carrer Bon Matí. Al començament d’aquest carrer trobem una placeta a mà dreta, podem observar que les cases que formen el carrer tenen una gran inclinació i la vorera no està en bones condicions per a persones grans o amb algun tipus de discapacitat física. A més, la major part de les cases necessiten una actuació en la façana.\n3. ESTAT ACTUAL DEL CARRER BON MATÍ El dia 28 de Febrer de 2015 va ser inagurada la plaça del carrer Bon Matí, tot i així, sis mesos després presenta algunes mancances en la seva estètica. La plaça es troba distribuida en tres nivells diferents d’altura a mesura que augmenta la inclinació del carrer. Tots ells estan units a través d’unes petites escales de pedra amb aproximadament el mateix nombre d’esglaons i amb la mateixa inclinació.\nPlaça Carrer Bon Matí\nLa part de sota està disposada de manera que queda un espai buit al centre de la plaça i en el seu entorn podem trobar unes escales al lateral esquerre; les quals s’haurien de modificar a causa del desgast que s’ha ocasionat a la pedra. Hi trobem una petita font situada al fons de la plaça la qual està amb desús. També podem observar que hi ha uns arbustos a la part frontal sobre els quals també s’haurà d’actuar ja que han estat descuidats durant aquests últims sis mesos. El segon nivell de la glorieta, ens ofereix una gran palmera al centre; la qual s’hauria de canviar perquè ja no li queda cap fulla a causa d'alguna malaltia que posseeix i no aporta una bona estètica a la plaça. Al fons hi trobem un banc amb forma d'ela i construït amb pedra; per fer-lo més modern i còmode s’hauria de substituir per un altre que disposi d’un recolzament i fos d’un altre material. El tercer nivell té forma de triangle arrodonit, el qual envaeix part del segon nivell. Aquest està format per arbustos que estan descuidats i se n'haurien de plantar de nous o trasplantar-ne uns\naltres que ofereixin una millor estètica. Aquest últim nivell també ens ofereix una placa indicant el nom del carrer on està situada. Les cases estan construïdes una al costat de l’altra sense cap separació entre elles, com si fossin cases unifamiliars, sense ser-ho. Totes elles posseeixen algun deteriorament, com per exemple, en el cas de la pintura, ja que es un factor que empitjora amb facilitat a causa del sol, la pluja o el vent...A més d’això, hi ha cases que necessiten una neteja profunda de cara perquè estan deshabitades i descuidades, algunes tenen els vidres trencats o les portes de fusta fetes malbé. També n’hi ha d’altres que tenen les façanes molt estropellades, rovellades i antigues que s’haurien de canviar, dissenyar-ne de noves o modificar-les per aconseguir una bona imatge. Algunes d'elles presenten l'estètica antiga i materials,\nconstrucció. En aquestes últimes, la construcció no ha respectat l'estètica antiga del carrer. És per totes aquestes raons que a partir d'aquesta\nCarrer Bon Matí\nobservació iniciaré la meva actuació. Aquesta intervenció tan sols es farà a la part esquerra del carrer, la qual té una continuació amb la placeta. També es farà sobre la vorera actual, perquè presenta desnivells molt desiguals i difícil accés.\n4. METODOLOGIA a.- Informar a l’ajuntament de la meva elecció per tal que em puguin proporcionar informació de les estructures de les cases, del carrer, de la població, així com de normatives. b.- Recerca d'informació d'altres actuacions ja realitzades a diverses poblacions. Respostes a les preguntes següents: Quines funcions poden aportar les cases renovades? i Què es fa actualment amb les cases velles per tal de millorar el seu aspecte exterior? c.- Recollida de les fotos del carrer, tant velles com actuals i ordenar-les cronològicament per formar un Àlbum fotogràfic i veure l’evolució o decadència. Per tal de realitzar l’estudi de les façanes, vaig haver d’anar diversos cops al carrer Bon Matí per tal d'observar amb l’estat actual en el qual es troba i treure conclusions sobre: l’altura aproximada de les cases, l’estil més adient per a les façanes, l'alçada de cada una de les plantes de la placeta, els escalons que aquesta té, etc. e.- Anàlisi i conclusions de les imatges fotogràfiques. El meu objectiu principal és la renovació de les cases sense perdre l’essència del carrer. f.- Càlculs: he esbrinat la llargada del carrer, l’amplada d’aquest, l’amplada aproximada de les cases i amb totes aquestes dades he calcular el pendent que posseeix, aquest és la singularitat notable del carrer. g.- Dibuix de l’alçat de les façanes i de la vorera del carrer a escala. h.- Consideracions que s’han de tenir abans de pintar una façana. Què s’ha de tenir en compte abans d’elegir la pintura més adient?, com calcular la quantitat de pintura necessària? i els tipus de pintures que existeixen. i.- Proves de colors és un altre punt, el qual s’ha de tenir molt en compte, ja que cada un d’aquests colors ens aporta diferents sensacions i l’elecció d’un d’aquests pot repercutir en la nostra vida diària i, evidentment, amb l’aspecte del carrer. Elecció final d'una de les proves executades.\nj.-Remodelació de la glorieta, explicació del procés de la seva construcció i del seu disseny; de manera que sigui més visual i més realista. k.- Conclusions extretes a patir de la recerca i investigació, ja sigui d'Internet o pròpia i de tot el contingut escrit i visual realitzat al llarg del treball.\nb. QUÈ ES FA AMB LES CASES, BARRIS, CARRERS O PLACES VELLES. Avui en dia renovar les cases velles o tirar-les i tornar-les a construir de nou pot ser una feina pesada, dura i que a més comporti una despesa relativament alta per a dur-se a terme. Tot i així, hi ha d’altres alternatives que poden millorar igualment l’estètica sense haver de modificar-les de dalt a baix, simplement amb algunes actuacions simples es pot aconseguir una imatge digna i amb un encant únic; del qual poder gaudir tant residents com visitants.\nb.1 ACTUACIONS DIVERSES JA FETES b.1.1 La remodelació del carrer de ca l’alegre de Dalt a Gràcia (18/01/2015). La intervenció cobrirà un total de 6.800 metres quadrats de superfície. Amb un pressupost de més de 1,32 milions d’euros, el que es van marcar com a objectiu principal amb aquesta obra era la millora d’ aquest carrer com a espai urbà i fer-lo més confortable per als vianants, mantenint-hi la circulació viària i l’aparcament actuals. Per iniciar les reformes es va fer un moviment de terres per a conformar la rasant del carrer. També es va aprofitar per renovar ferms i paviments, instal·lacions de xarxes d’enllumenat i reg. A la vegada, es va adaptar la senyalització i els semàfors. L’arbrat nou és del tipus Pyrus callaria chanticleer (Paperera de Callery). Aquesta plantació de nou arbrat en alineació ha suposat l’ampliació de la vorera actual del costat Besòs. La vorera del costat Llobregat s’ha mantingut a 1’75m i la vorera del Besòs s’ha ampliat de fins aproximadament 2,50 m. L’amplada restat, de 5 metres, està disponible per a una vida de circulació i una línia d’aparcament. En el tram entre el carrer de la Legalitat i el passeig del Pi i Maragall es va dissenyar una nova secció per tal de reduir l’amplitud de la via de circulació, però mantenint als seus dos costats les línies d’aparcament. D’aquesta manera, conservant l’ús viari del carrer, s’ha aconseguit una ampliació de la vorera del costat Besòs, que ha passat de 3 a 4,5 metres i ha permès crear espais per estar a la vorera, incorporant de nou mobiliari.\nb.1.2 Urbanització de l’espai urbà situat a la cruïlla de l’avinguda del marquès de sant mori amb el carrer de Juan Valera, el barri de Llefià (05/11/2014) Aquestes obres van tenir com a objectiu millorar l’estat de la placeta, ubicada a la vorera del cantó Mar, així com facilitar-ne l’accessibilitat i renovar els elements que la configuren. Per aconseguir que disminuís lleugerament el pendent de l’espai i fer-lo més accessible, el projecte va incorporar la part inferior d’aquest espai un nou talús enjardinat que ha solucionat aquest problema. Els treballs han renovat els diversos paviments de la placeta i els embornals per a la recollida d’aigües. D’aquesta manera s’ha millorat la jardineria i la xarxa de reg, s’ha substituït el mobiliari urbà, com els bancs, papereres i la font pública ja existent, i s’ha canviat l’enllumenat públic. A més d’haver mantingut l’arbrat actual, la reforma ha inclòs la creació de dos espais de descans amb dues zones de jocs infantils amb paviment de seguretat de cautxú. La zona de jocs infantils circular disposa d’un joc singular anomenat “malla piramidal”, per a nens més grans. A la zona triangular s’ha reparat els jocs infantils dels quals es disposava, a més d’introduir-ne altres de nous per a nens més petits amb un tancament perimetral metàl·lic per a una millor protecció de l’espai. El termini d’execució va ser de 3 mesos.\nb.1.3 L’entorn del Mercat del Born es renova (20/01/2013) Els carrers del voltant del Mercat del Born han experimentat diversos canvis que modifiquen el paisatge del barri per fer-lo més eficient i estèticament millor. Es tracta de l’espai que es troba entre el carrer del Comerç, el passeig Picasso, el carrer Princesa i l’avinguda Marquès de l’Argentera. El seu objectiu principal va ser adequar aquest espai a les necessitats actuals. Abans d’aquesta reforma la calçada a presentava una superfície irregular, les voreres estaven desgastades pel temps i els punts de llum no s’adaptaven a la unitat de l’espai urbà. Per pavimentar els carrers s’han utilitzat dos tipus de llambordes per diferenciar l’àmbit públic i l’àmbit privat de la ciutat antiga. La major part correspon a l’àmbit privat i s’ha utilitzat llamborda reutilitzada de la mateixa obra. La resta, que correspon a l’àmbit públic, està feta de llamborda nova de granit negre(més fosca). Les obres realitzades i la seva adequació d’aquesta zona han permès potenciar la connectivitat entre el passeig de Born i la Ciutadella. El seu resultat ha estat la creació d’un espai diàfan, a un sol nivell i sense aparcament.\nb.2 RECERCA I INVESTIGACIÓ b.2.1 QUÈ PODEN APORTAR ELS CARRERS RENOVATS Els carrers renovats poden aportar diverses funcions: \nUna bona estètica al veïnat. Una llar ben dissenyada, amb una bona capa de pintura i apropiada segons el barri i els interessos personals , pot fer que tot el veïnat llueixi millor, especialment si es fa ressò de característiques interessants dels edificis existents.\nAugment del valor de la propietat. Aquest fet és bo per als propietaris; els quals tenen la major part del seu capital net invertit en la seva casa més que a qualsevol altre lloc. També es beneficiós per als urbanistes immobiliaris, que tenen més per guanyar en la seva inversió i per a la comunitat, la qual cosa augmenten els seus impostos i poden oferir més i millors serveis.\nUtilitzar alguna de les cases abandonades, amb permís del propietari i de l’ajuntament, per a usos comercial i equipaments. Significaria que els habitants utilitzarien el carrer per a benefici o millora de tot el poble. Les activitats que atreuen les persones a fer compres o relacions socials i públiques ajuden a modernitzar i estabilitzar el veïnat. Quan més es reconeguin i més és parlin d’elles, el carrer serà més visitat i agradable per als seus residents i els turistes.\nPot canviar el desig de les persones per viure en aquest carrer. Un edifici interessant o particularment que ofereixi un bon aspecte pot atraure a les persones a viure-hi. Per l’altra part pot fer que altres notin l’ existència i els avantatges del veïnat i aportar nous residents.\nPot canviar el punt de vista dels habitants. El fet d’aportar una bona imatge tingui algun sentit i els residents arriben a pensar que si els colors elegits són els que són i estan distribuïts d’aquella manera pot ser que sigui el més adequat i correcte. El resultat pot ser que la gent s’interessi més pel manteniment dels seus propis edificis i cases, i existeixi la possibilitat d’un augment en el seu valor i orgull de la comunitat.\ne. ÀNALISI DE LES FOTOGRAFIES Després d'haver fotografiat el carrer, el següent pas és l'anàlisi de les imatges per tal de treure'n conclusions. A través d'aquestes imatges podem observar que el carrer és antic perquè posseeix certes característiques que li proporcionen un aire als anys 20. Algunes podrien ser els materials de les portes; gairebé totes de fusta. També el fet d'emmarcar les finestres amb pedra, els típics balcons envoltats de barrots; ja siguin prims o més grossos, i fins i tot la forma arquejada que algunes d'aquestes finestres disposen. També podem determinar la seva antiguitat pel desgast de la pintura en la majoria de les façanes, o també pel deteriorament en la construcció d'algunes poques. Un tret molt característic i que accentua l'antiguitat és la seva localització, ja que es troba molt a prop de l'església i per tant al centre de la població, on antigament es van construir els primers domicilis. Una altra peculiaritat és el terra, tot ell constituït per una vorera on es pràcticament impossible circular un automòbil a causa de la seva pendent i els escalons que el constitueixen. També s'ha d'accentuar i donar-li importància al fet que tingui una pròpia placeta amb el seu nom, ja que no és una cosa comú en la resta de carrers. Com a curiositat també hi trobem un petit forat a l'habitatge número 23, el qual podem determinar com un forat per on passaven els gats antigament; la gatera. Aquestes són evidències que em porten a pensar quina seria la millor solució per a millorar l'aspecte exterior i atreure els ciutadans i estrangers, sense que desentoni amb els carrers veïns. GATERA, façana 23\nCom a conclusió de tots aquests trets, he fet un recull de dades de les cases amb elements més antics i peculiars de la població, per tal de conservar-les, jugar amb aquests elements i integrar-\nles al seu disseny. en la remodelació del carrer Bon Matí , mantindré la seva pròpia essència, és a dir, el seu aire antic.\nf. DADES, CÀLCULS I PROCEDIMENT f.1 MAPA NUCLI D’ALCANAR\nAquest mapa, tal i com indico en el seu títol, correspon a tot el nucli d’Alcanar. Podem veure numerades totes les cases, solars i construccions que s’han fet a Alcanar fins el 2015, per tant les més recent i totes les que han estat acabes durant el 2015 no les trobem enregistrades. En aquest mapa també podem observar la classificació urbanística del sol segons règim jurídic i sectors de planejament.\nf.2 MAPA DEL CARRER BON MATÍ\nAquest mapa correspon a un mapa topogràfic que he trobat en l’enllaç següent: http://www.icc.cat/vissir3/ En aquest mapa veiem representat un sector concret, situat al centre del municipi. Evidentment, el carrer remarcat amb un rectangle vermell és el carrer del qual gira entorn tot el meu treball, el Bon Matí. Del plànol que podem observar, he pogut extreure la informació necessària per després aplicar tota aquesta teoria a la pràctica. És a dir, d’aquest he pogut esbrinar la diferencia de cota, l’amplada aproximada de les cases i la longitud total del carrer. A més també he pogut trobar l’amplada i la llargada corresponents de la plaça Bon Matí.\nf.3 CÀLCULS I PROCEDIMENT f.3.1 ALÇADA DEL CARRER Amb el mapa anterior, he extret dues dades, la diferència de les quals m'ha portat a esbrinar l'alçada d'aquest. Aquestes dues dades les he trobat als dos extrems que el constitueixen, l'inferior i el superior. A l'extrem superior, evidentment, trobem la dada més gran, aquesta és exactament 86.12. A l'extrem inferior, per tant, trobem la dada més petita, aquesta és exactament 70.86. La diferencia d'aquestes dues, 86.12-70.86, és el resultat de 15,26.\nf.3.2 LLARGADA DEL CARRER El mapa ens indica una mesura concreta que aquesta fa referència a 10 metres reals.\nAquesta mesura és exactament 1,7 cm. Per tant cada 1,7 cm seran 10 metres reals. La llargada total del carrer correspon a un total de 11.4019 cm. Tenint en compte totes aquestes dades per saber la mesura real d'aquest, tan sols he aplicat una regla de tres. 1.7 cm\nx= (11.3*10)/1.7 x= 66.28 m\nPer tant amb aquesta última dada, ja podem construir la base del nostre triangle rectangle.\nf.3.3 PENDENT DEL CARRER Per calcular el pendent del carrer he aplicat el teorema de Pitàgores. El teorema de Pitàgores en el seu enunciat habitual, estableix que en un triangle rectangle la suma dels quadrats dels catets (els costats que formen l'angle recte) és igual al quadrat de la hipotenusa (la nostra pendent). El recíproc també es compleix, és a dir: en un triangle, si la suma dels quadrats de les longituds dels costats més curts és igual al quadrat de la longitud del costat més llarg, llavors l'angle comprès entre els dos costats més curts és un angle recte. El teorema es pot escriure com una equació que relaciona les longituds dels costats a, b, i c, sovint anomenada l'equació de Pitàgores:\na2+ b2 = c2 on c representa la longitud de la hipotenusa, i a i b representen les longituds dels altres dos costats. APLICACIÓ A PARTIR DELS CÀLCULS ANTERIORS Si a= 15m Si b= 66.47m 152+66.282= c2 c=√225+ 43943.03 c= 67.93m\nAquesta última xifra c, suposarà la hipotenusa del nostre triangle i a més, constituirà el pendent del nostre carrer.\nLa raó per la qual he realitzat tots aquets càlculs és per conèixer quina és la pendent del Bon Matí. El pendent el necessito per poder fer la construcció de les cases després, ja que s’ha de tenir en compte per saber quin és l’aspecte real del carrer i per fer la construcció dels esglaons. f.3.4 CASES DEL CARRER En aquest punt principalment i, com indico en el títol, l'objectiu és trobar l'amplada de cada una de les cases per després poder-les construir a sobre de la hipotenusa trobada anteriorment. Aquest procés es basa amb el ja realitzat en el punt f.3.2 quan havia de trobar la llargada del triangle rectangle, ja que de nou, he fet una sèrie de regles de tres tenint en compte que cada 1.7 cm representen 10 m reals.\nFAÇANA 1 1.7 cm\nx= (1.05*10)/1.7 x= 6.18 m\nFAÇANA 3 1.7 cm\nx= (1*10)/1.7 x= 5.88 m\nFAÇANA 5 1.7 cm\nx= (0.65*10)/1.7 x= 3.82 m\nFAÇANA 7 1.7 cm\nx= (0.55*10)/1.7 x= 3.23 m\nFAÇANA 9 1.7 cm\nx= (0.75*10)/1.7 x= 4.41 m\nFAÇANA 11 1.7 cm\nx= (0.4*10)/1.7 x= 2.35 m\nFAÇANA 13 1.7 cm\nx= (0.625*10)/1.7 x= 3.68 m\nFAÇANA 15 1.7 cm\nFAÇANA 17 1.7 cm\nx= (0.7*10)/1.7 x= 4.12 m\nFAÇANA 19 1.7 cm\nFAÇANA 21 1.7 cm\nx= (0.8*10)/1.7 x= 4.70 m\nFAÇANA 23 1.7 cm\nx= (1.65*10)/1.7 x= 9.75 m\ng. APLICACIÓ A L’AUTOCAD g.1 REDISSENY DE LES CASES Amb totes les dades calculades anteriorment, el primer que he fet ha estat la construcció del triangle rectangle. Amb la realització d'aquest he esbrinat que el carrer té aproximadament una pendent de 13º; aquesta dada m' aporta informació sobre la gran inclinació que sofreix l'avinguda.\nA continuació, he inserit a sobre de la hipotenusa del triangle les diferents llargades de les cases, tenint en compte que al principi del carrer trobem la plaça Bon Matí i per tant he deixat l'espai corresponent a aquesta.\nAbans de realitzat la construcció de les cases, he fet l'edificació dels escalons que trobem al davant de cada una de les cases. Aquests actualment estan desproporcionats, són exageradament alts i a més n'hi ha que posseeixen corbes i per tant, no són plans com haurien de ser. La meva idea és refer l'estructura posant plaques de fusta a sobre de cadascun d'ells, de manera que tots estaran anivellats i disminuirà la diferència d'alçada que existeix d'uns als altres, fins i tot si cal afegir algun altre en aquells llocs que sigui necessari.\nEl perquè de la millora dels graons està relacionat amb l’estètic però també l’útil, alguns dels propietaris de les cases hi posen testos de flors o algun gerro amb una planta, però aquestes cauen a causa del seu desequilibri. Si per contra es milloressin aquests esglaons l’estabilitat seria òptima i si a més, tots els resident dels diferents habitatges posessin flors o algun altre tipus de planta al davant de cada una de les façanes l’estètica milloraria considerablement, fent d’aquest carrer, un de més verd i agradable.\nA partir d'aquí, he anat construint casa per casa, amb una alçada aproximada corresponent a la de cada una d'elles; mesurada a partir de les fotos realitzades anteriorment tal i com he mostrat en l'àlbum fotogràfic i també anant a visitar el carrer diversos cops. He tingut en compte la normativa, ja que les portes han de tenir una alçada entre 1'5 i 2 metres i la seva llargada ha de ser de 0'9 metres, equivalent a 90 cm. Jo he optat per fer-les totes elles de 2 metres ja que els joves d'avui dia tenen una mitjana d'alçada superior a 1'5 metres, sobretot els homes. Durant la construcció d'aquestes he mantingut la disposició actual que totes elles posseeixen, ja sigui de finestres, portes, terrats o magatzems. En excepció de la primera i la última casa, ja que aquestes dues estan en molt males condicions a causa del deteriorament. Totes dues tenen\nuna part de la casa enderrocada, aleshores s'ha de reconstruir aquesta part i afegir-hi finestres per tal d'embellir el seu exterior. Tots els vidres de les finestres que estiguin trencats o deteriorats es canviarien per altres de nous. Igualment amb les portes, per mantenir l'essència del carrer la meva idea és que totes les portes siguin de fusta, deixar aquelles que es mantenen en bon estat i canviar les que no siguin de fusta o la fusta estigui amb un estat pèssim. Les cases que tinguin les finestres emmarcades amb pedra o manises artificials, és a dir, que no siguin de la construcció de la pròpia casa sinó que hagin estat afegits, es trauran per tal que totes les cases tinguin el mateix estil i tot el carrer flueixi amb harmonia. Els barrots que algunes cases posseeixen en les seves finestres i terrats, es renovarien o es canviarien per altres o per vidres, ja que estèticament són més afavoridors.\nh. ESTUDI DE LES FAÇANES Abans de pintar una façana antiga cal preparar la superfície. Diagnosticar els possibles problemes de la façana amb aquest consell per dur a terme el tractament necessari.\nAmb un cúter o tornavís marca línies profundes horitzontals i després verticals. Realitza aquesta operació amb temps sec i superfície seca.\nSi el revestiment es cau, encara que sigui parcialment, caldrà retirar-lo del tot i preparar un producte d'acabat molt més microporós.\nPassa la mà sobre la superfície.\nSi es taca renta la paret a alta pressió (40 bar) abans de comprovar la porositat del revestiment.\nAboca aigua sobre el mur amb temps sec a l'ombra.\nSi absorbeix l'aigua immediatament o deixa solament un cèrcol d'humitat, aplica un fixador al revestiment.\nColpeja les vores de les fissures i inflor amb un martell.\nSi la superfície sona a buit, has d'eliminar les parts desenganxades abans d'aplicar un farciment.\nRepassar les superfícies deteriorades amb un raspall d'arrels.\nSi la pintura s'esmicola, elimina totes les zones amb mala adherència i aplica un fixador.\nA les zones humides del mur poden aparèixer molses i líquens.\nSi hi ha microorganismes, molses, líquens o floridures, cal raspallar la superfície i després rentar-la a alta pressió.\nh.1 LA PINTURA MÉS ADIENT Les façanes de les cases es fan malbé fàcilment a causa de l’exposició al sol, a la pluja, a la pols, a la contaminació i als microorganismes com la floridura. Per a reparar les esquerdes, esvorancs, taques, etc. i deixar la façana com nova, és important preparar-la adequadament i triar la pintura en funció de factors com la resistència i el cobriment.\nh.2 QUÈ TENIR EN COMPTE ABANS D’ELEGIR 1.- Si el què volem es reparar una façana en mal estat no ens serveix qualsevol pintura, es a dir, hem d’elegir un revestiment de hidropliolite apte per a façanes danyades. 2.- Hem de tenir en conte la zona meteorològica. Si vivim en un lloc on sol ploure sovint hem de fixar-nos en la resistència a l’aigua de la pintura i elegir una que sigui impermeable. Si pel contrari, el nostre habitatge està situat en un lloc sec i assolellat es recomana elegir un revestiment resistent als raig UVA. 3.- A més a més, hem d'atendre altres prestacions que influeixen en la duració de la pintura i en el temps d’inversió al procés que invertim en el procés de pintat. 3.1 Nivell d'obriment. A més cobriment menys capes cal aplicar, el que comporta un estalvi de temps, esforç i diners. 3.2 Rendiment. Aquest valor mesura els m2 que cobreix la pintura per litre. A major rendiment menys pintura haurem d'utilitzar. 3.3 Adherència. Una excel·lent adherència implica no haver d'aplicar una capa prèvia d'emprimació, necessària per evitar que la pintura s'esquerdi.\nh.3 CALCULAR LA QUANTIAT DE PINTURA NECESSÀRIA Per calcular els litres de pintura que es necessitarà per a pintar la façana, s’ha de saber els metres quadrats de paret a pintar. Per a això s’ha de multiplicar l’amplada del mur per l’alt i restar-li la superfície de portes i finestres.\nh.5 TIPUS DE PINTURES Existeixen diversos tipus de pintures o revestiments per a façanes i exteriors, depenent del pressupost disponible, el tipus de revestiment desitjat i la durabilitat es pot triar entre una gran varietat de marques i tipus. Alguns dels tipus disponibles son: - Pintura plàstica mate. Està constituïda amb resines d’ estirè-acríliques i dispersió aquosa amb cobriment i adherència que es poden rentar. - Pintura acrílica al polisiloxà. Està feta de revestiment acrílic capaç de suportar altes prestacions amb residus de polisiloxà, que ofereix llarga duració amb una excel·lent resistència a la intempèrie, resistent als atacs de fongs i algues i estable en front l’acció de raigs ultraviolats. - Pintura al silicat. Revestiment per a façanes basat en silicat de potassi i copolímers acrílics a l’aigua: recomanats per a l’ús de revestiment en edificis històrics, amb acabats mate que respectin l’aspecte històric de la construcció. - Pintura acrílica a l’aigua per a revestiments llisos. - Pintura acrílica a l’aigua per a superfícies rugoses. - Pintura elàstica. S’utilitza per a revestiments rugosos i flexibles per a façanes. - Pintura elàstica per a exteriors. Composta per polímers acrílics especials en dispersió aquosa. - Pintura elàstica per a façanes. Conté un alt contingut en sòlits, basat en una dispersió acrílica especial. - Pintura Pètria. Feta amb revestiment petri, acrílic, el qual pot ser llis o rugós. - Morter monocapa. Es tracta d’un morter dissenyat per a revestiments d’exteriors, disposa de diversos colors, es impermeable a l’aigua, està fabricat a nivell industrial i s’aplica sobre rajoles, sense necessitat de fer cap enfoscat previ. - Revestiment de façanes amb Politè. És un revestiment mate, llis a base de politè en una dispersió aquosa. És impermeable i transpirable, a llarg període ofereix un molt bon cobriment, resistent a l’atac d’agents biològics com algues i fongs. - Hidròfug transparent. Destinat per a superfícies com per exemple pedra i totxos. - Revestiment per a exteriors amb resina de silicona. Està basada en resines de silicona, ideal per a la protecció de façanes, recomanable per a façanes en rehabilitació.\ni. PROVES DE COLORS El color té una dimensió psicològica, i juga un paper important en la nostra vida, influenciantnos cada dia. Les associacions simbòliques dels colors vénen determinades per reaccions emocionals i són resultat de la nostra educació i cultura. És per això que l'elecció del color d'una façana ha de ser molt meditada i molt curosa, ja que depenent del calor escollit, provocarem diferents sensacions. L’elecció de les pintures també està molt influenciada pel lloc on ens trobem. Per exemple moltes estructures que es troben prop del mar, tenen una essència marítima, es a dir, utilitzen colors de tonalitats blaves, en canvi, els habitatges que es troben a la muntanya solen tendir més a tenir tons color terra, marrons, ataronjats i rogencs, és a dir, de coloració càlida. Per tenir en compte l'essència del carrer he escollit una gamma de colors càlids. Gairebé totes les cases actualment ja estan pintades de colors tòrrids i blancs i també es trobaran en tonalitat càlida i poc saturada, "pastel". Aquesta és una de les raons a les que m'ha portat pensar que són aquests els colors més adequats per mantenir l'encant del carrer. Dintre d'aquests, per donar-li un to més modern he decidit emprar una gradació càlida. El color en aquestes façanes jugarà un paper protagonista, doncs l'arquitectura és molt simple i gairebé serà el valor l'intèrpret. A més el pronunciat pendent del carrer també suggereix a l'hora de fer proves de colors diferents possibilitats per donar-li dinamisme, que més endavant tractaré. Els càlids estan compostos per varietats de colors marrons, grocs, taronges, vermells i roses. Amb aquests matissos, he dut a terme una sèrie de proves amb diferents tonalitats i diferents combinacions entre elles. Les dues primeres proves són molts semblants, ja que totes dues ofereixen una mateixa distribució amb els colors. Aquesta és la següent: les tonalitats més clares estan situades als dos extrems del carrer i els matisos més foscos al centre. Tot i aquestes similituds els tons utilitzats en cadascuna d'elles és diferent. En la primera, la coloració és rubinosa i rosada, en canvi, en la segona els colors són ataronjats i terra. La tercera i la quarta tenen una distribució inversa a les dues primeres, ja que els colors menys saturats els trobem al centre, i als extrems trobem aquells més lluminosos. En la tercera utilitzo una gamma de colors molt semblant a la primera, per tant, tonalitats rubinoses i rosades i també afegeixo una coloració marró a l'extrem dret tal i com podem veure a la imatge. La\nquarta és més pareguda a la segona prova pel que fa a l'utilització dels diferents matisos, per tant, colors més vistosos i ataronjats. La prova 5 i la 6 presenten per una coloració més vistosa, amb la utilització d'una gamma ocre amb tonalitats vermelloses i marrons en la primera d'aquestes i tons rubinosos, rosats i ataronjats en la següent. Aquests colors més saturats donen vitalitat i força al carrer, mantenen el seu encant i fluïdesa en aquest. La setena i la vuitena prova estan constituïdes per una gran varietat de tonalitats ocres des de colors groguinosos fins colors rubinosos, passant per varietats de marrons i taronges de diferents matissos. La coloració utilitzada en aquestes és de caire poc saturat, és a dir, contràriament a les proves 5 i 6, els colors són més apagats però sense deixar d'oferir una peculiaritat al carrer mantenint el seu estil, millorant la seva imatge exterior i proporcionant lluminositat, un to antic, fluïdesa i continuïtat en tota l'avinguda. En les dues últimes; 9 i 10, he fet una gradació de colors més foscos a tonalitats més clares i lluminoses amb matisos, marrons i ataronjats en la prova 9 i colors més rosats i rubinosos en la darrera.\ni.1 ELECCIÓ FINAL DE LA GAMMA DE COLORS Dintre de totes les possibilitats d'escollir entre les diferents mescles, combinacions, lluminositat, tonalitats i matisos, he escollit la prova de color que des del meu punt de vista s'apropava més a l'essència, modernitat i a la vegada conservant el matís antic que jo li volia donar al Bon Matí. Aquesta prova la podem denominar com la vuitena de les deu que he realitzat. Aquesta no tan sols ens ofereix una amplia diversitat de colors, sinó que a més, respecta l'estil del carrer i li dona la lluminositat i la fluïdesa que les façanes necessiten. Manté l'essència antiga, ja que he respectat els materials que es feien servir temps enrere en les portes i les finestres, i que encara algunes de les cases els mantenen, a més d'alguns detalls que el fan més especial, com en el cas de la gatera. El material utilitzat és sobretot la fusta, en alguns casos també els ferro de les baranes. Li dono un toc de modernitat amb la lluminositat de la coloració emprada.\nPALETES DE COLORS FAÇANA 1: ROIG: 242 VERD: 189 BLAU: 89\nFAÇANA 3: ROIG: 244 VERD: 165 BLAU: 106\nFAÇANA 5: ROIG: 242 VERD: 124 BLAU: 89\nFAÇANA 7: ROIG: 246 VERD: 139 BLAU: 127\nFAÇANA 9: ROIG: 201 VERD: 87 BLAU: 77\nFAÇANA 11: ROIG: 244 VERD: 104 BLAU: 106\nFAÇANA 13: ROIG: 201 VERD: 104 BLAU: 77\nFAÇANA 15: ROIG: 201 VERD: 129 BLAU: 77\nFAÇANA 17: ROIG: 133 VERD: 97 BLAU: 64\nFAÇANA 19: ROIG: 209 VERD: 150 BLAU: 73\nFAÇANA 21: ROIG: 213 VERD: 121 BLAU: 53\nFAÇANA 23: ROIG: 213 VERD: 99 BLAU: 53\nJ. REMODELACIÓ DE LA PLACETA La plaça Bon Matí va ser inaugurada per primer cop l'any 1929. Fins fa prop d'un any no havia estat renovada, el dia 28 de Febrer del 2015 es va fer de nou una obertura d'aquesta, en la qual es van poder apreciar algunes millores respecte de com es trobava antigament. Tot i així, actualment presenta un estat\ndistribució, anivellar el terra, reemplaçar les manises actuals per altres, canviar els banquets... La meva actuació ha consistit en redissenyarla.\nPLACETA BON MATÍ , Carrer Bon Matí\nj.1 CONSTRUCCIÓ j.1.2 CÀLCULS A partir del mapa del carrer Bon Matí he extret les dades següents: En aquest la llargada és de 1.85 cm. Cada 1.7 cm representa 10 m reals, com ja he esmentat anteriorment en l'apartat de dades, càlculs i resultats. A partir d'aquí apliquem la regla de tres següent: 1.7 cm\nx= (1.85 x 10)/1.7) x= 10.88 m - Per tant, la llargada serà de 10.88 m\nEn el mapa l'amplada correspon a 1.45 cm. Per tant, en metres correspondrà a: 1.7 cm\nx= (1.4 5x 10)/1.7 x= 8.53 m L'alçada aproximada de cada nivell de la plaça és d'1 m. La profunditat de cada nivell d'aquesta és de 3.62 m.\nj.2 REDISSENY DE LA PLAÇA Amb totes les dades calculades anteriorment, el primer que he fet ha estat la construcció de la base amb isomètric. Fer-la amb aquesta perspectiva suposa utilitzar angles de 120º. Treballar amb axonomètrica, ens ofereix una millor visió espaial de com és aquesta en la vida real, ja que veiem les tres vistes de la situació i dels objectes que conté. La placeta disposa de tres bases de diferent alçada i forma. Un cop fet aquest pas, el següent consisteix en realitzar el muntatge de la vista d'alçat i perfil a sobre de la planta, tenint en compte que dos dels nivells són rectangulars però la base més elevada té forma triangular. Després d'haver realitzat aquesta construcció amb cadascun dels diferents nivells proporcionals que aquesta posseeix, he fet l'elaboració dels banquets. Actualment hi trobem disposats dos seients, l'un a la primera planta i a l'extrem que dona pas a la vorera i l'altre a la segona planta que dona a la part del darrera de les cases del carrer paral·lel. En la meva opinió aquesta distribució seria més eficient si els banquets tinguessin un respatller on poder recolzar-s'hi, tenint en compte l’ergonomia i a més donin una sensació de més amplitud a la resta de la plaça. Per complir aquests dos objectius la meva solució és situarlos arran de la paret, de manera que deixarien més espai al centre i aprofitant el mur del darrera, col·locar l'espatller on poder reclinar-s'hi. Aquestes plataformes ens ofereixen una continuïtat visual de les voreres del carrer Bon Matí, que comença en aquesta glorieta, i és per aquesta raó que la solució geomètrica i el material ens unifiquen tot el conjunt.\nEn aquest nou disseny, conservo la situació i la pròpia font antigues per seguir donant-li el caire antic, doncs aquest tipus de font és molt clàssica. També conservo els arbres que hi ha disposats i la placa de la carta de poblament.\nj.3 DISSENY El disseny és una de les parts més importants d'aquest projecte, ja que tal i com diu el seu títol, tracta d'una remodelació, és a dir, un canvi d'imatge i de composició d'elements. Per elaborar aquesta part del treball he utilitzat un programa anomenat COREL Draw. Aquest és una aplicació informàtica de disseny gràfic i la qual està dissenyada per suplir múltiples necessitats, com per exemple, el dibuix.\nj.23.1 PROCÈS DEL DISSENY DE LA GLORIETA Amb una de les eines que ens ofereix aquest programa, he emplenat amb diferents textures i acolorit amb diferents tonalitats les diferents bases i els diferents objectes que constitueixen la glorieta. El fonament dels diferents nivells de la plaça esta constituït per una placa amb diferents tons blancs, grisos i negres; aquest rebliment representa un conjunt de manises. En la cantonada esquerra de la segona i la tercera planta he dibuixat dues làmines amb un reblert constituït per diversos matisos verdosos i marrons que fan referència a plantes. A la tercera planta de la placeta trobem construït un triangle oblic, el qual està format per un emplenament de coloració de diversos colors terra. Aquest representa un conjunt de terra fèrtil i pedres. Els banquets estan disposats de manera que ocupin el menys possible, per tal d'obtenir una zona més amplia. Aquests es troben en algunes de les cantonades de la plaça, aprofitant de recolzament la paret existent. Els bancs estan formats per làmines de dos matissos de marrons diferents que simulen una textura de fusta. En cadascun d'aquests pisos que formen part d'aquesta plaça trobem situat en la part dreta dels diferents nivells un arbre. Cada un d'ells és diferent a la resta en tipus, grandària i disposició. En el cantó esquerre de la primera planta, he mantingut la disposició actual, deixant-hi una font al fons d'aquest. Justament, en la mateixa posició però a la planta superior a aquesta, hi he situat una paperera de fusta a joc amb els banquets i també es troba al davant d'un d'aquests, la qual sigui de fàcil accés. En conclusió, jugo amb les diferents tonalitats i textures i unifico amb els materials escollits l'aspecte i l'estètica de la placeta, per tal de donar-li integració a aquesta. Intentant que la glorieta es transformi en un lloc d'estada agradable i còmode.\n5. CURIOSITATS POEMA CARRER BON MATÍ Autor: Fabregat i Chimeno, Trinitari Obra: Recull de poesies (p. 51-52) Indret: Mirador de Borretes (Alcanar, Montsià)\nEl carrer Bon Matí\n6. VOCABULARI Talús: Part inclinada que hi ha davant d’un mur, d’una paret o en el lloc on acaba un terreny. Llamborda: Pedra gruixuda, normalment rectangular, que es fa servir per a pavimentar carrers i carreteres. Esvoranc: Forat, buit, produït en alguna cosa de despendre’s un tros d’ella.\n8. CONCLUSIONS L'elecció del carrer Bon Matí m'ha portat diverses dificultats a l'hora d' elaborar el meu projecte de recerca, doncs és un carrer que presenta unes característiques poc habituals. El seu pendent és força exagerat, la qual cosa el fa atractiu i singular, tot un repte. En els plànols que em va proporcionar l'Ajuntament no hi havia elements que indiquessin aquest pendent i per tant calia fer els càlculs. Finalment en el ICC (Institut Cartogràfic de Catalunya) vaig trobar un plànol amb indicacions d’altimetria, amb el qual poder calcular totes les dades necessàries, incloses les de la plaça. El carrer Bon Matí necessita una millora, tant pel que fa a infraestructura pública com en l'àmbit privat. Gairebé totes les façanes presenten defectes, com per exemple, la pintura. En alguns casos també trobem vidres , portes i finestres trencades o descuidades, i la primera i última façana comporten problemes de construcció, ja que una part d'aquestes està enderrocada. El Carrer Bon Matí, a més presenta dificultats de trànsit peatonal, donat el mal càlcul dels esglaons de les voreres, cosa que dificulta a la gent amb problemes de mobilitat el fet de transitar pel carrer. Tots aquest problemes, són els que el meu treball pretén arranjar, a més de donar-li un altre caire més fresc i convertir-lo en un atractiu per a ser habitat per la gent jove. Actualment, la remodelació d'espais urbans és duu a terme en molt de barris, sobretot en ciutats grans i els seus voltants. Un exemple clar el trobem a Barcelona, cada cop més l'estètica és un factor que intervé molt en una ciutat gran com aquesta i és molt important per al turisme oferir una imatge impecable. En la recerca i la investigació m'he adonat que una bona imatge, aporta un interès major tant a turistes com a residents en viure en aquell barri, a més d'un augment considerable del valor de les propietats. Les imatges que he realitzat, i després mostro amb un àlbum fotografia m'han fet reflexionar. Amb l'anàlisi d'aquestes he arribat a la conclusió de conservar el caire antic del Bon Matí, també he mantingut aquells elements més propis, característics i antics, com per exemple, la gatera i alguns finestrals de fusta. La reconstrucció dels edificis en mal estat o mig enderrocats han estat dissenyats d’acord a l'estètica simple dels ja existents, per tant de donar una continuïtat visual al carrer i no perdre l’essència del mateix . La remodelació de la plaça l'he\nduta a terme amb la intenció de donar continuïtat visual i transformar l’espai en un lloc on realment fos agradable l’estada i convidés a fer-ho. La remodelació de la plaça manté la font actual i la distribució dels arbres, però es veu reflectida una millora en el terra i els banquets. Aquest nou disseny manté una fluïdesa en la resta del carrer, a partir de la utilització dels mateixos materials i fent-la més atractiva amb diferents textures. La intenció d’aplicar una solució alternativa per a persones amb poca mobilitat, l’he hagut de rebutjar, tot i la meva intenció de trobar una solució no s’ha pogut dur a terme per l’exagerat pendent del 13%, i per tant, mantinc el terra tal i com està, tenint en compte que per aquest carrer no circulen vehicles. Les proves de colors és un punt molt determinant i important en aquest treball. He decidit preservar l'essència del carrer utilitzant una paleta de colors càlids. He utilitzat un disseny simple fent referència en tot moment als habitatges de l'època, però donant-li a la vegada un to modern en la coloració. Tots els detalls dels marcs de les finestres, les portes i fins i tot elles mateixes, estan dissenyades amb materials de fusta, de manera que respecti l'entitat del carrer. Amb aquest projecte he aconseguit la finalitat que jo tenia des d’un principi, la qual canvia totalment l’estètica amb un pressupost relativament baix. La solució que ofereixo és real i viable.\n9. ANNEXOS 9.1 PRESSUPOSTOS DE LA PINTURA Primerament dividirem amb dues parts els pressupostos. Aquesta divisió conta d'una banda aquelles cases més petites que tan sols posseeixen una planta i per l'altra aquelles cases que tenen dues plantes o més; aquestes formen gairebé tot el carrer.\n9.1.1 CASES D'UNA PLANTA Les cases que formen part d'aquest grup són les següents: façana 1, façana 3, façana 5. Per tant les podem qualificar com les tres primeres cases de la part esquerra del carrer que comunica amb la placeta. El primer pas a seguir és tapar totes les esquerdes que tenen les cases principalment a causa del pas dels anys i de la humitat. Seguidament aplicar un fixador en aquelles cases que siguin més antigues i la pintura estigui molt feta malbé, com per exemple, la primera de totes. Per aquest tipus de façanes és necessari un tipus de pintura impermeable i a la vegada que no permeti l'existència de floridures. És per això que el tipus de pintura més adequada és el revestiment de façanes de Politè. El més convenient és donar dues capes de pintura a les cases per a un acabat impecable. Per aquest conjunt de façanes és innecessari la utilització d'una màquina d'envestida perquè són de poca alçada i amb un allargador és més que suficient per poder-les pintar. En funció dels metres quadrats que posseeixen les diferents cases, aproximadament necessitarem 22 litres de pintura per a cadascuna, això equival a un bidó i mig de pintura. Cada bidó suposa una vàlua de 90€ per tant, només amb la pintura són 130€. El temps estimat per pintar una façana és de 16h, al matí es taparien les esquerdes, s'aplicaria el fixador i es duria a terme la primera capa de pintura. A la tarda es realitzaria la segona capa, per obtenir un exterior amb millors acabats i pintura més resistent als agents exteriors. El cost de mà d'obra equival a 18€ l'hora, per tant si multipliquem les hores estimades de treball i el preu que suposa treballar una hora obtenim un pressupost de 288€.\nEl total consta de la suma del valor del material i de la mà d'obra, per tant, el resultat que s'obté és: 130€ + 288€ = 418€. Si tenim tres cases que compleixen amb aquests requisits, hem de multiplicar el nombre de cases per l'import que comporta una sola. 418€ x 3= 1245€.\n9.1.2 CASES DE DUES PLANTES O MÉS Els domicilis que formen part d'aquest grup són les següents façanes: façana 7, façana 9, façana 11, façana 13, façana 15, façana 17, façana 19, façana 21 i façana 23. Per tant podríem dir que formen part una quantitat de vuit habitatges , ja que la façana 13 i la façana 15 estan unides en una de sola. El primer pas és tapar totes les esquerdes que tenen les cases. En algunes d'aquestes també serà necessari aplicar-hi un fixador a continuació, en altres no farà falta. En el cas de les fatxades 9, 11, 15 i 23 serà necessari aplicar-lo, a la resta no. Per a les cases que no necessiten fixador, és a dir, aquelles que es conserven més, ja sigui perquè han estat rehabilitades o perquè senzillament són de nova construcció, el tipus de pintura més recomanable és la pintura plàstica mate, ja que són més fàcils per netejar i per poder pintar-hi a sobre de nou. En canvi, aquelles que tenen una base de fixador és millor utilitzar el revestiment de façanes amb Politè, tal i com he anomenat en l'apartat anterior. Tot i que la pendent del carrer dificulta molt la utilització d'una màquina d'envestida, per aquest conjunt de façanes és necessari la utilització d'aquesta perquè els habitacles són de gran alçada i amb un allargador no és suficient. D'aquesta manera el fet de llogar-ne una facilitaria el treball del pintor però també hem de tenir en compte que el pressupost seria més elevat. Les hores de treball serien aproximadament les mateixes que en una casa de poca alçada sense cap mecanisme i el preu de mà d'obra com a conseqüència també es manté. La despesa per tant seguiria sent de 288€, com en el punt anterior. Com que les façanes són més altes la quantitat de pintura a utilitzar també serà major (la variació d'amplada de les tres primeres és insignificant i per aquesta raó no ho tinc amb compte). Aproximadament el cost seria el de dos\nbidons. Si cada bidó té un valor de 90€, per calcular el pressupost de dos només caldrà multiplicar aquest valor per dos. El resultat obtingut serà de 180€. A part, també hem de tenir en compte el lloguer de la màquina d'envestida que aproximadament surt a uns 350€. El total equival a la suma de tots aquests costos. 288€ + 180€ +350€ = 818€. 818€ és el cost per cada casa que compleix les característiques especifiques explicades fins ara. Si hi ha 8 façanes que les compleixen, tan sols hem de multiplicar el número d'aquestes per la despesa que comporta una de sola. Per tant, 818€ x 8 = 6544€. El conjunt total de les cases petites i les cases grans constitueix el pressupost total de les façanes. Aquest es calcula amb la suma dels dos pressupostos totals; el de les cases d'una sola planta i els dels habitatges de dues plantes o més. 6544€ + 1245€ = 7789€.\nJ. JOAQUÍN SANCHO BALADA CONSTRUCTOR ESPECIALITAT EN INTERIORS\nIMPORT TOTAL EUROS\n1. REFORMA FATXADA CASA BON MATI 1.1\nFer envestida i picar parets\nDeixar la pedra vista (netejar fins les pedres I forjar-les\nCanviar porta i finestra\nCol·locació marbre al costa de la porta\nporta i finestra de fusta\nSi s’ha de fer algun treball fora de pressupost el preu serà de 18€ paleta i 16€ peó. IVA no inclòs (21%) Si fes falta algun permís a cte de la propietat Aigua i llum per a treballar a cte de la propietat\nPAU CASALS nº14, 2on. pis. 43.530 ALCANAR (TARRAGONA) Tfno: 977.73.11.46 · Mòbil: 658.112.169\n1. REFORMA FATXADA PATI BON MATI 1.1\nIgualar paret derruïda\nPicar paret i forjar-la\nLluir paret en pasta de fatxada\nPasta de fatxada\nPAU CASALS nº14, 2on. pis. 43.530 ALCANAR (TARRAGONA) Tfno: 977.73.11.46 · Mòbil : 658.112.169\nFUSTERÍA PLA DESCRIPCIÓ El tauler VIROC® és un panell composite, compost per una barreja de fusta i de ciment. CARACTERÍSTIQUES          \nResistent i flexible com la fusta. Rígid i durable com el ciment. Excel·lent resultat en interior i exterior. Alta Resistència a l'impacte. Alta Resistència al foc. Alta Resistència a la humitat. Alta Resistència a les variacions tèrmiques i també als fongs. Alta Durabilitat. Alt poder d'aïllament acústic. Producte econòmic.\nAVANTATGES       \nPermet una gran flexibilitat i rapidesa de construcció. Respon als elevats patrons d'eco eficiència i d'eficiència energètica. Gran amplitud d'acabats. Disseny contemporani i innovador. Excel·lent resultat estètic i funcional. Fàcil d'instal·lar. Servei de tall.\n2.600 x 1.250\n10. BIBLIOGRAFIA I WEBGRAFIA ORIGEN D’ ALCANAR Enciclopedia.cat (en línia) http://www.enciclopedia.cat/EC-GEC-0001973.xml Consulta: 29/08/2015 ALTRES ACTUACIONS, REMODELACIONS D'ESPAIS URBANS El mundo, Enrique Domínguez Uceta (en línia), Actualització: 12/01/2016 http://www.elmundo.es/cultura/2015/06/01/556b6cf7268e3ec1558b457b.html Consulta: 19/09/2015 Caja de herramientas Comunitarias (en línia), Capítol 26, Secció 2: Millorar la qualitat de la vienda http://ctb.ku.edu/es/tabla-de-contenidos/implementar/fisico-social-y-medio ambiente/mejorar-la-calidad-de-la-vivienda/principal Consulta: 21/09/2015 20 minutos (en línia), Xavier Barros/EFE., Publicació: 16/02/2014 http://www.20minutos.es/noticia/2059593/0/escandinavos-galicia/restaurarcasas/aldeasabandonadas/ Consulta: 15/10/2015 La Vanguardia, Silvia Angulo (en línia), Publicació: 03/01/2012 http://www.lavanguardia.com/vida/20120103/54243923772/llega-remodelacion-largamentereclamada-comerciantes-paseo-de-gracia.html Consulta: 17/10/2015\nCANÇÓ DEL CARRER DE BON MATI Endrets (en línia) http://www.endrets.cat/textPrint/1506/el-carrer-de-bon-mati.html Consulta: 18/11/2015\nAGRAIMENTS En primer lloc , vull agrair a la meva tutora del Treball de Recerca, Pilar Salvador, per la seva orientació constant i l’ajuda tècnica que m’ha proporcionat al llarg d’aquest. Agraeixo al Sr. Ismael Curto, pintor d’Alcanar, per l’ajut disposat a l’hora d’elaborar un pressupost per les façanes de les cases del carrer Bon Matí. També vull donar les gràcies al Sr. J. Joaquim Sancho Balada, constructor d’Alcanar, per haverme facilitat un pressupost aproximat de la reconstrucció d’aquelles façanes que ho necessiten. Agrair a la cadena de fusteria Pla, el proporcionalment de pressupostos d’aplicacions de plaques de fusta als esglaons. Agraeixo al Sr. Lluís Agudo, professor de llengua i literatura catalana, per la seva voluntat, interès i disposició a l’hora de llegir-se la meva recerca i executar-ne la correcció ortogràfica. Finalment, vull agrair especialment al meu pare, Xavier Rovira, professor de dibuix tècnic, l’interès mostrat pel treball, l’ajut en el disseny d’aquest, el proporcionalment d’algunes idees i la disposició del seu temps.\nDATA DIBUIXAT 17/12/2015 COMPROVAT 13/01/2016 NORMES ESCALA\nALUMNE ESTER ROVIRA PILAR SALVADOR UNE\nRemodelació d'un espai urbà d'alcanar\nTreball de recerca presentat al V Certamen de Treballs de recerca d'Alcanar. Autora: Ester Rovira Reverter


Setmana 1 Febrer 2020 | MET Associats\nSetmana 1 Febrer 2020\nby admin | febr. 6, 2020 | Circulars setmanals\nPUBLICADA EN EL BOE LA NORMA QUE FIXA EL SALARI MÍNIM INTERPROFESSIONAL (SMI) PER A 2020\nEn el BOE del dia 5 de febrer de 2020 s’ha publicat el Reial decret 231/2020, de 4 de febrer, on s’estableixen les quanties del salari mínim interprofessional (SMI) que hauran de regir a partir de l’1 de gener de 2020 tant per als treballadors fixos com per als eventuals o temporers i per als empleats de la llar, i que per a enguany s’incrementa en un 5,55 per cent respecte de l’any anterior.\nCom ja l’hem informat, en compliment del mandat al Govern per fixar anualment el salari mínim interprofessional (SMI), contingut en l’article 27.1 de l’Estatut dels Treballadors, s’ha aprovat el Reial decret 231/2020, de 4 de febrer, que estableix les quanties del SMI que hauran de regir a partir de l’1 de gener de 2020, tant per als treballadors fixos com per als eventuals o temporers, així com per als empleats de la llar.\nLa pujada, amb caràcter retroactiu a 1 de gener, suposa un increment del 5,5% més que en 2019, però no arriba als 1.000 euros mensuals que s’havien especulat fins al moment.\nLes noves quanties del SMI seran de 31,66 euros al dia o 950 euros al mes, segons que el salari estigui fixat per dies o per mesos. Això vol dir que el còmput anual del SMI no podrà ser inferior a 13.300 euros.\nEls treballadors eventuals i temporers que els seus serveis a una mateixa empresa no excedeixin de cent vint dies percebran, conjuntament amb el salari mínim, la part proporcional de la retribució dels diumenges i festius, així com de les dues gratificacions extraordinàries al fet que, com a mínim, té dret tot treballador, corresponents al salari de trenta dies en cadascuna d’elles, sense que la quantia del salari professional pugui resultar inferior a 44,99 euros per jornada legal en l’activitat.\nD’acord amb l’article 8.5 del Reial decret 1620/2011, de 14 de novembre, pel qual es regula la relació laboral de caràcter especial del servei de la llar familiar, que pren com a referència per a la determinació del salari mínim dels empleats de la llar que treballin per hores, en règim extern, el fixat per als treballadors eventuals i temporers i que inclou tots els conceptes retributius, el salari mínim d’aquests empleats de la llar serà de 7,43 euros per hora efectivament treballada.\nEn definitiva les quantitats del SMI 2020 seran:\nSMI dia: 31,66 euros\nSMI mes (14 pagues): 950 euros\nSMI mes (12 pagues): 1.108 euros\nSMI any: 13.300 euros.\nEn produir-se la pujada del SMI amb efectes retroactius des de l’1 de gener cal tenir en compte:\nPujada en les nòmines. Cal regularitzar la pujada en les nòmines dels treballadors afectats per la mesura, ja que les nòmines del mes de gener, lògicament, es van abonar amb les quanties vigents per a 2019.\nEmbargament de salaris. En el cas d’empreses on hi hagi treballadors que tinguin el seu sou embargat, cal realitzar també una regularització.\nLa norma reprodueix les excepcions a l’aplicació del SMI d’altres anys. És a dir, que no s’aplicaran aquestes quanties quan s’usi el SMI en normes no estatals (autonòmiques i locals) com a referència per a la concessió d’ajudes socials i en les relacions privades. En aquests casos la referència al SMI tindrà un valor diferent en funció del moment d’entrada d’aquesta norma:\nPer a les normes no estatals i contractes privats que van entrar en vigor o que es van subscriure després de l’1 de gener de 2017 i encara estan vigents: 707,70 euros.\nI per a aquells que van entrar en vigor o que es van subscriure després de l’1 de gener de 2018: 735,9 euros.\nQuant a les retribucions en espècie, el mateix Reial decret estableix que el salari mínim es refereix exclusivament a la retribució en diners. Per tant, el salari en espècie queda fora d’aquest còmput i no pot donar lloc a una disminució d’aquesta quantia.\nRespecte als complements salarials i extrasalarials, el Reial decret conserva la mateixa redacció que en anys anteriors, i per tant no s’acaben de resoldre els dubtes habituals sobre l’absorció i compensació. En relació als complements salarials als quals es refereix l’art. 26.3 de l’ET, el Reial decret estableix que s’addicionaran al SMI segons el que s’estableix en els convenis col·lectius i contractes de treball. Això vol dir que no són compensables ni absorbibles. Són aquells complements que es reben per raó d’un lloc de treball: com seria el plus de nocturnitat o una gratificació per càrrec.\nTambé el Reial decret, en relació a l’art. 27.1 de l’ET, regula la possibilitat d’absorbir i compensar a través dels complements extrasalarials la pujada del SMI. En concret:\n1. La revisió del salari mínim interprofessional no afectarà l’estructura ni la quantia dels salaris professionals que haguessin percebut els treballadors quan aquests salaris en el seu conjunt i en còmput anual fossin superiors a aquest salari mínim.\nA aquests efectes, el salari mínim en còmput anual que es prendrà com a terme de comparació serà el resultat d’addicionar al SMI 2020 els complements salarials, sense que en cap cas es pugui considerar una quantia anual inferior a 13.300 euros.\n2. Aquestes percepcions són compensables amb els ingressos que per tots els conceptes haguessin percebut els treballadors en còmput anual i jornada completa conformement a normes legals o convencionals, laudes arbitrals i contractes individuals de treball en vigor en la data de promulgació d’aquest Reial decret.\n3. Les normes legals o convencionals i els laudes arbitrals que es trobin en vigor en la data de promulgació del Reial decret 231/2020, de 4 de febrer, subsistiran en els seus propis termes, sense més modificació que la que fos necessària per assegurar la percepció de les quantitats en còmput anual de 13.300 euros, i en conseqüència els salaris professionals inferiors al total indicat hauran de ser incrementats en la quantia necessària per equiparar-s’hi.\nMILLORES EN LA PROTECCIÓ DELS CONSUMIDORS DE LA UNIÓ EUROPEA\nEl passat 8 de gener de 2020 va entrar en vigor la Directiva 2019/2161 de la UE relativa a la millora en l’aplicació i modernització de les normes de protecció dels consumidors de la Unió, que cada estat membre l’haurà de transposar en el seu ordenament jurídic abans del 28 de novembre de 2020. Entre altres novetats, la norma estableix la supressió del fax com a mecanisme de comunicació entre empresa i consumidor. A més, s’equipara el lliurament de dades personals a la venda electrònica de servei, per la qual cosa el consumidor tindrà els mateixos drets de desistiment i d’indemnització per danys, a més d’endurir les sancions en cas de clàusules abusives.\nL’informem que el passat 18 de desembre de 2019 el Diari Oficial de la Unió Europea va publicar la Directiva UE 2019/2161 relativa a la millora en l’aplicació i modernització de les normes de protecció dels consumidors de la Unió. Aquesta Directiva va entrar en vigor el 8 de gener de 2020, i cada Estat membre l’haurà de transposar abans del 28 de novembre de 2020 per informar a la Comissió de les mesures adoptades per complir amb el que es disposa en la Directiva.\nEntre altres novetats de gran rellevància, podem destacar les següents:\nEs prohibeix l’ús del fax entre empresa i consumidor, en resultar obsolet i posar en perill els sistemes de protecció de dades, intentant solucionar situacions de vulnerabilitat de les empreses davant el robatori i filtració de dades personals.\nS’equipara el lliurament de dades personals a la venda electrònica. És a dir, s’equiparen els drets del consumidor quant a la protecció de dades, que podrà desistir-se de l’ús de les seves dades i reclamar una indemnització en cas de mal.\nEs regula el dret de desistiment en el marc dels serveis digitals, a partir del desenvolupament del concepte de “subministrament continu de continguts digitals” i la seva distinció del concepte de serveis digitals.\nEl client tindrà dret a conèixer si el seu venedor és o no comerciant. En el cas que sigui un particular i no tingui consideració de comerciant, el client no tindrà dret a desistir de l’adquirit en els següents 14 dies següents a la compra. Si es tracta d’una transacció comerciant-comprador, el proveïdor haurà d’obtenir el consentiment exprés de cobrament durant aquest període de 14 dies després de la compra. Aquest desistiment haurà de formar part de la fase precontractual i, en general, els drets del consumidor han de ser de fàcil accés, llenguatge senzill i de “disseny universal”, adaptat per a les persones amb discapacitat.\nS’endureixen les sancions en cas de clàusules abusives. Es prohibeix la reparació o la substitució enfront de la indemnització per danys i perjudicis o la rebaixa del preu per no resultar prou dissuasiu. Les sancions han de ser “efectives, proporcionades i dissuasives”, i per això, poden ser d’almenys el 4% de la facturació anual, sense perjudici que a més pugui haver-hi multes diàries o altres mecanismes per a incentivar el ràpid compliment.\nLa prohibició de la revenda d’entrades d’espectacles culturals i esportius que s’hagin adquirit utilitzant mecanismes dirigits a saltar-se qualsevol mitjà tècnic emprat pel venedor primari per garantir l’accessibilitat de les entrades a tots els individus (per exemple, mitjançant l’ús de “bots” de compra).\nLa prohibició de comercialitzar béns que es presentin com a idèntics als consumidors en diferents Estats membres quan en realitat presentin condicions o una composició significativament diferent entre ells, sense perjudici dels motius legítims que pugui tenir el comerciant per adaptar aquests productes en funció del dret nacional, la disponibilitat o estacionalitat de les matèries primeres, etc.\nLa regulació com a pràctica agressiva o enganyosa de la venda de productes en el context de visites no sol·licitades al domicili del consumidor o d’excursions.\nObligació dels motors de cerca, comparadors o mercats en línia que informin si la classificació de les ofertes obeeix a un patrocini, sigui directe o indirecte. I a més, que la informació sobre aquests criteris de classificació siguin proporcionats de manera “succinta i proporcionada”.\nEl comerciant té dret a personalitzar l’oferta en funció del perfil del consumidor, el seu poder adquisitiu o el seu comportament sempre que n’informi i dels criteris utilitzats. També estan permesos els preus dinàmics o fixats en temps real en funció de l’oferta i la demanda del moment.\nFINS AL 2 DE MARÇ TÉ DE TERMINI PER PRESENTAR A HISENDA EL MODEL 347 (“DECLARACIÓ D’OPERACIONS AMB TERCERS”)\nRecordi que el pròxim dia 2 de març de 2020 finalitza el termini màxim per presentar el model 347 “Declaració anual d’operacions amb terceres persones” de l’exercici 2019. En aquest model es declaren les operacions efectuades amb un mateix client o proveïdor que en conjunt superin els 3.005,06 € (IVA inclòs). Les operacions s’entendran produïdes en el període en el qual s’hagi de realitzar l’anotació registral de la factura que serveixi de justificant. És important que totes dues parts presentin la declaració amb les mateixes quanties, perquè no hi hagi lloc a problemes ni sancions…\nAmb l’arribada del mes de febrer comença el compte enrere per a la presentació del model 347 “Declaració anual d’operacions amb terceres persones”, una presentació informativa, però de gran importància, ja que si es produeixen discrepàncies significatives en les xifres declarades entre un proveïdor i el seu client, això pot derivar en un expedient de comprovació per part de l’Agència Tributària.\nRecordem que el model 347 és una declaració anual informativa d’operacions amb terceres persones, que els empresaris i professionals estan obligats a presentar sempre que hagin realitzat operacions amb tercers per un import superior als 3.005,06 euros durant l’any natural, diferenciant els lliuraments i les adquisicions de béns i serveis.\nLi recordem que si bé l’Agència Tributària pretenia avançar el termini de presentació al mes de gener, finalment es va modificar el termini per al mes de febrer, de tal manera que el pròxim dia 2 de març finalitza el termini màxim de presentació del model 347 “Declaració anual d’operacions amb terceres persones” de l’exercici 2019.\nAtenció. El termini finalitza el 2 de març, ja que enguany el dia 28 de febrer, data límit per a la presentació d’aquest model en un any normal, no és l’últim dia del mes perquè és any de traspàs, i l’últim dia de febrer, el dia 29, cau en dissabte, i per tant el termini de presentació es prolonga fins al 2 de març, segons es detalla en el calendari fiscal de l’Agència Tributària.\nEn aquells supòsits que per raons de caràcter tècnic no fos possible efectuar la presentació a través d’Internet en el termini reglamentari de declaració, aquesta presentació es podrà efectuar durant els quatre dies naturals següents al de finalització d’aquest termini.\nSi durant l’any 2019 ha efectuat operacions amb algun client o proveïdor per import superior a 3.005,06 euros en el seu conjunt, haurà de presentar el model 347. Aquesta quantia inclou l’IVA, per la qual cosa una operació de 2.500 euros (que amb IVA ascendeixi a 3.025 euros) ja s’haurà d’incloure.\nEl poden sancionar per cometre errors\nTotes les dades que es requereixen en els registres del model 347 han d’estar emplenades correctament en el programa comptable, ja que, en cas contrari, en intentar exportar el fitxer amb la declaració, aquesta presentarà errors. Alguns errors que es poden produir són per NIF erronis o codis postals que no estiguin emplenats. L’emplenament incorrecte de les declaracions informatives, segons l’article 198 de la Llei General Tributària, pot ser sancionada amb una multa pecuniària fixa de 20 euros per cada dada o conjunt de dades referides a una mateixa persona o entitat que s’hagués hagut d’incloure en la declaració, amb un mínim de 300 euros i un màxim de 20.000 euros.\nPerò el que sí que és important és que aquest model tingui coherència amb altres models tributaris que es presentin a l’Agència Tributària, ja que, en cas contrari, l’Agència Tributària procedirà a la realització d’una inspecció per saber-ne el motiu, sobretot si d’aquestes incoherències es desprèn que s’han ingressat quantitats menors per liquidacions tributàries de les que s’haguessin hagut d’ingressar.\nPer això, els preguem que ens remetin en un termini breu tota la informació necessària per a procedir al seu emplenament, revisió i tramitació.\nEls empresaris i professionals que desenvolupin activitats econòmiques estan obligats a presentar el model 347, quan respecte a una altra persona o entitat hagin realitzat operacions que en el seu conjunt hagin superat la xifra de 3.005,06 € (IVA inclòs) l’any natural al qual es refereixi la declaració. També estan obligats les entitats o establiments de caràcter social i les comunitats de propietaris per les adquisicions de béns i serveis que efectuïn al marge d’activitat empresarial o professional quan el seu import hagi superat 3.005,06 € (exclòs subministrament d’aigua, energia elèctrica, combustible i assegurances).\nAtenció. Les operacions en les quals no se suporta o no es repercuteix IVA també s’han de declarar, sempre que existeixi obligació d’expedir factura i se superen els 3.005,06 euros. Per exemple:\nEls lliuraments gratuïts en els quals la llei l’obliga a ingressar l’IVA. Per exemple, si la seva empresa fabrica mobles i de manera gratuïta lliura mobiliari a un treballador, haurà de declarar aquest lliurament si el cost imputable a aquests mobles més l’IVA supera els 3.005,06 euros.\nLes operacions a les quals sigui aplicable el règim especial del criteri de caixa de l’IVA, hauran de ser incloses tant pels subjectes passius que realitzin les operacions, com pels seus destinataris, pels imports reportats durant l’any natural conforme a la regla general de la meritació.\nLes persones físiques i entitats en atribució de rendes en l’IRPF, per les activitats que tributin en aquest impost pel mètode d’estimació objectiva i, simultàniament, en l’IVA pels règims especials simplificat o de l’agricultura, ramaderia i pesca o del recàrrec d’equivalència, excepte per les operacions per les quals emetin factura. No obstant l’anterior, els subjectes passius acollits al règim simplificat de l’IVA hauran d’informar de les adquisicions de béns i serveis que realitzin que hagin de ser objecte d’anotació en el llibre registre de factures rebudes (adquisicions i importacions de béns i serveis pels quals s’hagi suportat o satisfet l’impost i destinats a la seva utilització en les activitats per les quals resulti aplicable el referit règim especial).\nEls obligats tributaris que hagin realitzat exclusivament operacions no sotmeses al deure de declaració (en general, aquelles operacions que són objecte de declaració en models tributaris específics).\nEls subjectes passius inscrits en el REDEME no estan obligats a presentar el model 347, ja que estan obligats a portar els seus llibres registre de l’IVA a través de la seu electrònica de l’AEAT, i els subjectes passius que utilitzin el SII queden exclosos de l’obligació de presentar el model 347.\nLes operacions subjectes a retenció, perquè Hisenda ja té la seva informació gràcies a les declaracions periòdiques i resums anuals (tampoc es podran declarar totes aquelles operacions que s’hagin de declarar en altres models com el 190, 193, 180…). Els lliuraments o adquisicions intracomunitàries de béns i serveis, perquè es declaren en el model 349.\nPassa el mateix amb els lliuraments de béns entre la península i Canàries, Ceuta i Melilla.\nDades dels clients i proveïdors sense errors o omissions\nTotes les dades que es requereixen en els registres del model 347 han d’estar correctament emplenats en el programa comptable, ja que, en cas contrari, en intentar exportar el fitxer amb la declaració, presentarà errors. Alguns errors que es poden produir són NIF erronis o codis postals que no estan emplenats.\nSí. En el cas que es rebi la factura pel client i es registri en un període trimestral diferent del de la seva emissió pel proveïdor sorgiran diferències. Per exemple: la societat X va vendre a Y per un import de 10.000 euros el 20 de març de 2019. La societat Y va rebre la factura el 30 d’abril i la va registrar en el llibre de factures rebudes en aquesta data. En el 347 de X l’operació indicada s’ha d’incloure, amb la clau “B”, en la casella corresponent al 1rT i en el 347 d’Y s’inclourà, amb la clau “A” en la casella corresponent al 2nT.\nSí. Sempre que l’import anual de les operacions superi, en el seu valor absolut (sense signe), els 3.005,06 €. Aquest import es consignarà en la declaració amb el signe negatiu.\nCom es declaren les operacions en les quals posteriorment existeixin devolucions, descomptes, bonificacions o modificació de la base imposable?\nAquestes circumstàncies modificatives s’hauran de reflectir en el trimestre natural en què s’hagin produït, sempre que el resultat d’aquestes modificacions superi, juntament amb la resta d’operacions realitzades amb la mateixa persona o entitat l’any natural, la xifra de 3.005,06 euros.\nCom es declaren les quantitats que es perceben en contraprestació per transmissions d’immobles, que constitueixin lliuraments subjectes a IVA?\nS’han de declarar en el mateix registre que la resta d’operacions, però de manera separada en les caselles corresponents a les quantitats trimestrals i anual que es percebin d’operacions corresponents a transmissions d’immobles subjectes a IVA. D’altra banda, en les caselles corresponents a Import anual de les operacions i Import trimestral de les operacions, es consignarà l’import de les operacions incloses les transmissions d’immobles, però exceptuant els imports de les operacions d’assegurances (entitats asseguradores) i arrendaments que s’han d’anotar en un registre separat.\nLloguers en el model 347\nEn el cas de l’arrendatari, si el lloguer està subjecte a retenció de l’IRPF o de l’impost sobre societats, i a més està subjecte a IVA, el propi arrendatari ja declara les quantitats retingudes mitjançant el model 180, per la qual cosa aquestes operacions no s’han d’incloure, ja que ja han estat informades en altres declaracions.\nHabitatges. En aquesta declaració no s’ha d’incloure els ingressos del lloguer d’habitatges a particulars que constitueixin la seva residència permanent (aquests lloguers estan exempts d’IVA i no ha d’emetre factura per ells). En canvi, si ha llogat aparcaments o trasters de manera separada als habitatges, sí que els ha de declarar (sempre que superin l’import dels 3.005,06 €).\nD’altra banda, els arrendadors, havien d’informar dels locals que tenien arrendats, a quines persones, i l’import anual, quan superés els 3.005,06 €. No obstant això, aquesta obligació ha quedat suprimida des de 2014, ja que s’ha ampliat la informació a subministrar mitjançant el model 180, que ja inclou aquestes dades. Per tant, els arrendadors tampoc han d’incloure aquestes operacions en el seu model 347.\nLocals. Si ha llogat un local (o un habitatge per a ser utilitzat com a despatx), dependrà de si el lloguer ha estat subjecte de retenció: si ho ha estat no l’haurà d’incloure en el model 347 (perquè l’inquilí ja haurà inclòs aquests imports en el resum anual de retencions). Però si les rendes no han estat subjectes a retenció sí que haurà de declarar-les en el model 347 (recordi que, si el valor cadastral total dels locals llogats supera els 601.102,10 euros, el contribuent pot comunicar als arrendataris que no practiquin retenció sobre les rendes que li paguin).\nQuins criteris existeixen d’imputació temporal?\nLes operacions que s’han de relacionar en el model 347 són les realitzades pel declarant l’any natural al qual es refereix la declaració. A aquest efecte, les operacions s’entendran produïdes en el període en el qual s’hagi de realitzar l’anotació registral de la factura que serveixi de justificant, de manera que:\nLes factures expedides han d’estar anotades en el moment que es realitzi la liquidació i pagament de l’impost corresponent a aquestes operacions.\nLes factures rebudes han d’estar anotades per l’ordre que es rebin i dins del període de liquidació en què sigui procedent efectuar la seva deducció.\nNo obstant això existeixen diferents situacions que tenen un tractament particular.\nEntre elles podem destacar les següents:\nOperacions a les quals sigui aplicable el règim especial del criteri de caixa, es consignaran també l’any natural corresponent al moment de la meritació total o parcial, d’acord amb la regla general de meritació i també d’acord amb la regla especial de meritació pròpia del règim especial.\nA més, tota la informació que s’hagi de proporcionar obligatòriament en la declaració s’haurà de subministrar sobre una base de còmput anual.\nDevolucions, descomptes, bonificacions i operacions que quedin sense efecte o alteracions de preu, així com en el cas que es dicti acte de declaració de concurs que hagin donat lloc a modificacions en la base imposable de l’IVA tenint lloc en un trimestre natural diferent d’aquell en el qual s’hagués hagut d’incloure l’operació a la qual afecten aquestes circumstàncies modificatives, hauran de ser reflectides en el trimestre natural en què s’hagin produït, sempre que el resultat d’aquestes modificacions superi, juntament amb la resta d’operacions realitzades amb la mateixa persona o entitat l’any natural, la xifra de 3.005,06 euros en valor absolut.\nLes bestretes de clients i a proveïdors i altres creditors constitueixen operacions que s’han d’incloure en el model 347. De l’operació, en efectuar-se ulteriorment, es declararà l’import total minorant-lo en el de la bestreta anteriorment declarada, sempre que el resultat d’aquesta minoració superi, juntament amb la resta d’operacions realitzades l’any natural amb la mateixa persona o entitat la xifra de 3.005,06 euros en valor absolut.\nLes subvencions, auxilis o ajuts que concedeixin les entitats integrades en les diferents administracions públiques territorials o en l’administració institucional s’entendran satisfetes el dia en què s’expedeixi la corresponent ordre de pagament. De no existir ordre de pagament s’entendran satisfetes quan s’efectuï el pagament.\nOperacions en metàl·lic: quan les quantitats percebudes en metàl·lic no es puguin incloure en la declaració de l’any natural en el qual es realitzen les operacions per percebre’s amb posterioritat a la seva presentació o perquè en aquest moment no s’ha arribat a un import superior a 6.000 euros, els obligats tributaris les hauran d’incloure separadament en la declaració corresponent a l’any natural posterior en el qual s’hagués efectuat el cobrament o s’hagués superat l’import assenyalat anteriorment.\nConfiguració del 347 en els supòsits de fusió d’empreses\nEn el supòsit de fusió de dues empreses, cada entitat ha de fer una declaració amb el seu NIF, realitzant una presentació independent de l’entitat resultant de la fusió, atès que el model 347 recull les operacions que cada subjecte passiu ha realitzat, amb els seus clients i proveïdors.\nEn cas contrari si totes les operacions de les entitats fusionades es presentessin amb el NIF de la nova entitat, crearia discrepàncies amb tots aquells que han tingut operacions amb elles, i les operacions realitzades no quadrarien de cap manera.\nNovetats en la forma de presentació\nEn relació amb la forma de presentació de les declaracions informatives, entre les quals es troba el model 347, cal tenir en compte les següents novetats:\nA partir de l’exercici 2018 va desaparèixer la possibilitat de presentació de declaracions informatives mitjançant suport directament llegible per ordinador.\nEn 2019 es va suprimir la possibilitat de presentació per missatge SMS dels models 190, 347 i 390, per la qual cosa la presentació d’aquests models s’haurà de realitzar mitjançant certificat electrònic reconegut o Cl@ve (això últim tan sols per a persones físiques).\nDes de 2019 s’estén el sistema TGVI en línia (transmissió de grans volums d’informació) per assegurar la qualitat de la informació, ja que es valida en línia i permet la presentació parcial, només de registres correctes, per la qual cosa s’evita un tractament addicional de la informació. És obligatòria per a fitxers voluminosos de més de 40.000 registres i opcional per a la resta.\nL’extensió del sistema TGVI en línia implica també la supressió de la via d’entrada EDFI (excepte per als models 294, 295 i 996).\nEliminació de presentació via lots. En eliminar-se el mecanisme de presentació directa tradicional, s’elimina també la possibilitat de la presentació per lots (models 038, 180, 181, 182, 184, 188, 189, 190, 193, 198, 294, 295, 296, 345, 347 i 349).\nS’elimina la singularitat del sistema de multienviaments del model 280, en generalitzar-se el sistema TGVI en línia en l’exercici 2019, ja que el nou sistema permet la validació de fitxers sense límit de mida.\n1. Subvencions a festivals de música d’alt interès cultural\nNúm. de butlletí: 8044\nData de publicació: 17/1/2020\n2. Subvencions per a la promoció de la música\n3. Ajuts a projectes culturals, en règim de concurrència no competitiva, en les modalitats d’aportacions reintegrables i subvencions\nNúm. de butlletí: 8045\n4. Ajuts d’Indústria del Coneixement (Llavor i Producte)\nNúm. de butlletí: 8048\n5. Subvencions, en règim de concurrència no competitiva, a la programació realitzada de música en viu de caràcter professional\n6. Ajuts en forma de préstecs a comunitats de propietaris dels barris gestionats per l’Agència de l’Habitatge de Catalunya, per al finançament d’obres de rehabilitació d’edificis d’habitatges\n7. Subvencions, en règim de concurrència competitiva, per a la realització de consultories per a empreses o entitats culturals\n8. Ajuts de minimis destinats a la promoció i foment de la venda de proximitat a Catalunya\nNúm. de butlletí: 8047\nData de publicació: 22/1/2020\n9. Ajuts i de beques a les persones treballadores desocupades establerts en matèria de formació professional per a l’ocupació promoguts pel Servei Públic d’Ocupació de Catalunya (SOC-BEQUES)\nNúm. de butlletí: 8022


“Bloody Mary” Un còctel amb llegenda – Levité\nBloody Mary Un còctel amb llegenda\nAquest conegut combinat es prepara a base de suc de tomàquet i vodka. No obstant això, nosaltres hem volgut modificar lleugerament la recepta original. Per això en prepararem una versió sense alcohol! Saps d’on ve el nom del famós Bloody Mary? A més d’aprendre’n la recepta, n’aprendrem també la història!\nLA LLEGENDA DEL BLOODY MARY\nTraduït al català, Bloody Mary vol dir “Maria la sanguinària”. Aquest era el sobrenom de la reina Maria I d’Anglaterra, també coneguda com a Maria Tudor. Els protestants anglesos la van anomenar així pel seu regnat ferotge, en què va anul·lar les reformes religioses que el seu pare, Enric VIII, havia instaurat i va tornar a sotmetre el país a l’autoritat del papa. Va dur a terme persecucions en què va condemnar 300 religiosos a morir a la foguera.\nTanmateix, el fet que aquest còctel es digui així no té relació directa amb aquella reina sanguinària, sinó que va ser fruit d’una casualitat. Es creu que quan Fernand Petiot, creador del famós còctel, va servir aquesta beguda per primera vegada, dos clients del seu establiment parisenc li van suggerir aquest nom, a causa del color vermell del combinat i del seu gust explosiu. No obstant això, aquesta versió ha variat amb els anys i, avui dia, no és clar qui va atorgar el nom a aquest còctel exactament, si Petiot o els seus clients.\n150 ml de suc de tomàquet\n1 cullerada de Levité Llimona\nPer preparar aquest còctel sense alcohol, substituïm el vodka per un dels nostres gustos Levité. Pren-ne nota!\nEn una coctelera o en un got gran, hi afegim el suc de tomàquet, la salsa Worcestershire, les gotes de tabasco, el suc de mitja llimona i la cullerada de Levité.\nHi afegim la sal i el pebre, hi incorporem els gels i ho agitem.\nHo servim en un got i ho decorem introduint-hi una branqueta d’api, amb la qual podem remenar el còctel.\nQuè et sembla? T’animes a preparar el teu propi Bloody Mary sense alcohol?


24 de juliol de 2018 22:47 h\nMolt s’ha comentat darerament en els mitjans, escrits i audiovisuals, que actualmente a Catalunya patim una veritable emergència viària, principalment, a causa del’abús de l’alcohol, les drogues i el mòbil relacionats amb la conducció. Un exemple d’això el tenim en un recent i brutal accident a la localitat selvatana de Vidreres en què va representar un luctuós balanç de quatre morts. Tot això és cert , però ningú esmenta que una causa molt destacada de l’increment dels morts i ferits a la carretera és la manca de transport públic i, sobretot la manca de voluntat política per articular un transport públic –especialment ferroviari- alternatiu a l’agressivitat fatxenda del vehicle privat.\n5321 lectures Un comentari\n29 de setembre de 2016 12:59 h\nJa ho veieu. L’empresa que gestiona l’especulativa i gegantina infraestructura del Túnel del Pertús del TAV, TP-Ferro, s’ha dissolt. El Jutjat Mercantil de Girona ha declarat concurs de creditors . De fet, aquest situació de ruïna total ja es preveia des del primer moment de la construcció de l’obra. Un túnel de peatge, per a transport de i de viatgers i, sobretot per a mercaderies, no era viable. Encara que el més inviable de tota aquesta infraestructura, i les seves derivades, és un contracte entre l’Estat espanyol i TP-Ferro que imposava a l’Estat espanyol pagar obligatòriament “les despeses de la festa”.\n2882 lectures Un comentari\n13 d'agost de 2016 13:55 h\nÉs una vergonya en majúscules el mal funcionament de la línia del tren convencional R-16, entre Barcelona i Tortosa –Ulldecona. Aquest és un exemple més que a l’Estat espanyol no li interessa fer la necessàries inversions que si que es fan en d’altres territoris, de matriu castellana, de l’Estat espanyol. De fet, la línia R-16 té molts problemes de manteniment, d’inversions i de manca de personal d’ADIF (això ho han denunciat els treballadors, els sindicats del sector), però el problema de fons és tot el tren convencional de Catalunya, en què ADIF i RENFE, són els que tenen les competències.\n25 de juny de 2016 22:55 h\nTé tota la raó el secretari general de Treball de la Generalitat, Josep Ginesta quan afirma que les desastroses infraestructures, especialment les infraestructures ferroviàries del tren convencional, fan arribar tard a la feina a molts treballadors i posen en dubte que es pugui aplicar, amb normalitat, la reforma horària. No hi ha dubte que la degradació accelerada del tren convencional, de les rodalies i regionals, implica la fallida de l’estat del benestar i, en conseqüència, fa totalment inviable la reforma horària: la qual cosa és molt negatiu per a la millora, la sostenibilitat, d’un model de vida més just i més humà .\n19 de maig de 2016 23:29 h\nVoldria felicitar la Diputació de Girona per la seva aprovació, el passat dimarts 17/05/2016, d’una moció -presentada a proposta d’ERC- per unanimitat, amb l’adhesió de tots els grups de la cambra gironina – CIU, ERC, PSC, CUP i IDS- la qual reclama la inversió urgent a la xarxa ferroviària de les comarques gironines. Des del meu punt de vista considero que la Diputació de Girona ha sabut canalitzar molt bé la indignació de molts usuaris del tren convencional, en relació amb la gestió nefasta de la xarxa de trens convencionals del territori gironí.


La defensa semieslava és una obertura d'escacs, variant del gambet de dama, caracteritzada per la posició que s'assoleix després dels moviments:\nLa posició pot arribar a produir-se mitjançant diferents ordres de jugades. Amb les negres situant els seus peons a e6 i a c6, l'obertura sembla una barreja del gambet de dama refusat ortodox i de la defensa eslava.\nAmb 4...c6, les negres amenacen de capturar el peó de c4, i mantenir-lo amb ...b7–b5. Les blanques ho poden evitar amb 5.e3, tot i que al cost de restringir el camp d'acció del seu alfil de caselles negres, que no podrà anar a la seva casella natural de g5. Alternativament, les blanques poden jugar en estil de gambet amb 5.Ag5, el gambet anti-Merano, que les negres haurien d'acceptar amb 5...dxc4 6.e4 b5, cosa que condueix a un joc agut, o declinar amb 5...h6, la variant Moscou. Si les negres juguen la darrera variant, les blanques poden fer 6.Axf6 Dxf6, cedint la parella d'alfils a canvi d'avançar-se en el desenvolupament i de tenir un joc més lliure, o bé novament oferir un gambet amb 6.Ah4!?\nObtingut de «https://ca.wikipedia.org/w/index.php?title=Defensa_semieslava&oldid=24936569»\nDarrera modificació: 14 set 2020 a les 23:03\nLa pàgina va ser modificada per darrera vegada el 14 set 2020 a les 23:03.